CELEX: 62014CN0190
Language: fi
Date: 2014-04-16 00:00:00
Title: Asia C-190/14: Kanne 16.4.2014 – Euroopan komissio v. Tanskan kuningaskunta

14.7.2014   
            
            
               FI
            
            
               Euroopan unionin virallinen lehti
            
            
               C 223/4
            
         Kanne 16.4.2014 – Euroopan komissio v. Tanskan kuningaskunta
   (Asia C-190/14)
   2014/C 223/05
   Oikeudenkäyntikieli: tanska
   
      Asianosaiset
   
   
      Kantaja: Euroopan komissio (asiamiehet: E. Manhaeve ja U. Nielsen)
   
      Vastaaja: Tanskan kuningaskunta
   
      Vaatimukset
   
   
               —
            
            
               on todettava, että Tanskan kuningaskunta ei ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY (1) mukaisia velvoitteitaan, koska se ei julkaissut lopullisia vesipiirin hoitosuunnitelmia 22.12.2009 mennessä eikä lähettänyt niiden jäljennöksiä komissiolle 22.3.2010 mennessä eikä missään tapauksessa ilmoittanut komissiolle niistä
            
         
               —
            
            
               Tanskan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tanska on toistuvasti myöntänyt – viimeksi vastaamalla 18.12.2013 komission täydentävään perusteltuun lausuntoon –, ettei yhteenkään Tanskan neljästä vesipiiristä sovelleta tällä hetkellä vesipiirin hoitosuunnitelmaa ja ettei jäljennöstä lopullisista vesipiirin hoitosuunnitelmista kuuden vuoden ajanjaksolle, joka päättyy 22.12.2015, ole lähetetty komissiolle.
   Komissio katsoo, ettei Tanska edelleenkään noudata direktiivin 13 artiklan 1, 2 ja 6 kohdan mukaisia velvoitteitaan. Tanskan 8.5.2013 päivätyn vastauksen mukaan on odotettavissa, että direktiivin 13 artiklan rikkominen jatkuu toukokuuhun 2014 saakka (noin 3,5 vuotta säädetyn määräajan päättymisen jälkeen). Komission näkemyksen mukaan on myös niin, ettei Tanska ole edelleenkään noudattanut direktiivin 15 artiklan 1 kohdan vaatimuksia, joiden mukaan määräaika asiasta komissiolle tiedottamiselle päättyi 22.3.2010.
   
      (1)  EYVL L 327, s. 1